**Forfremmelsesplan fra lektor til professor på Det Humanistiske Fakultet**

# Indledning

Det Humanistiske Fakultets formål med anvendelse af forfremmelsesprogrammet er at udvikle, tiltrække og fastholde videnskabelige medarbejdere, der har vist et særligt stort potentiale i forhold til de arbejdsopgaver, der falder ind under et professorat.

En sådan forsker kendetegnes ved at bidrage substantielt til udviklingen af sit forskningsfelt. Forskeren er internationalt og nationalt anerkendt på højt niveau af sine fagfæller for sit virke og sit potentiale.

Vedkommende tager ansvar for at skabe og understøtte gode forsknings- og uddannelsesmiljøer og fungerer således i kraft af sin faglige styrke som en samlende figur for kolleger og medvirker gennem samarbejde og forskningsledelse til, at kollegernes idéer udvikles og kvalificeres. Forskeren skal evne at tiltrække ekstern forskningsfinansiering og have erfaring med ledelse af forskningsprojekter.

Forskeren bidrager til udviklingen af fakultetets uddannelser, blandt andet gennem sæde i råd, nævn og udvalg.

Endvidere kommunikerer forskeren sin forskning og dens relevans til andre fagligheder og eksterne interessenter med henblik på at kvalificere og have indflydelse på den samfundsmæssige udvikling.

# Forfremmelsesplanen

Forfremmelsesprogrammet finder anvendelse både for nyansatte i et lektorat med indbygget forfremmelsesprogram og for allerede ansatte lektorer. Begge grupper skal i forbindelse med ansøgning til optag på programmet stille forslag til en forfremmelsesplan i stil med den forskningsplan, der udarbejdes i forbindelse med ansøgninger til lektorater og professorater ved ordinære stillingsopslag. Planen angiver lektorens forventninger til, hvilke professorkompetencer, der skal opnås hvornår i løbet af programmet.

Forfremmelsesplanen udformes med udgangspunkt i følgende seks hovedpunkter:

* Forskning
* Undervisning
* Samfundsmæssig impact
* Eksterne forskningsmidler
* Faglig ledelse
* Organisatoriske bidrag

Forfremmelsesplanen er grundlaget for en løbende dialog, minimum en gang årligt, og eventuelt i forbindelse med MUS.

# Processen

Læs mere om optagelsesprocessen for SDU’s forfremmelsesprogram [her](https://sdunet.dk/da/servicesider/hr/rekruttering-og-onboarding/vip/forfremmelsesprogram).

Er du interesseret i at blive optaget på forfremmelsesprogrammet, bedes du udfylde nedenstående skema og sende det til din institutleder sammen med cv, publikationsliste og undervisningsportefølje senest den 1. september. Du vil efterfølgende blive indbudt til dialog med institutledelsen om mulig optagelse på programmet.

# Skabelon til forfremmelsesplan

Forskning

|  |
| --- |
| *Beskriv dine mål for forskningsmæssig udvikling af fagfeltet, og forklar, hvordan du vil nå dertil, fx: forskningspublikationer (fagfællebedømte publikationer og/eller bøger og antologier), forskningsaktiviteter, etablering og ledelse af forskningsgruppe af høj international standard, interdisciplinært samarbejde, internationalt samarbejde, udlandsophold, faglig videreuddannelse, priser og anerkendelser.*  |
|  |

Undervisning og uddannelse

|  |
| --- |
| *Beskriv dine mål for undervisning, og forklar, hvordan du vil nå dertil, fx: undervisning på bachelor-, kandidat-, og ph.d.-niveau, anden undervisning, vejledning og mentoring, udvikling af pædagogiske og didaktiske kompetencer, varetagelse af uddannelses- og undervisningsmæssige ledelsesopgaver, mv. (Forhold dig gerne til SDU’s kompetenceprofil for undervisning: https://www.sdu.dk/da/om\_sdu/institutter\_centre/c\_unipaedagogik/kursusudbud/sdu\_kompetenceprofil).* |
|  |

Samfundsmæssig impact

|  |
| --- |
| *Beskriv dine mål for at levere samfundsmæssig impact, og forklar, hvordan du vil nå dertil, fx: kommunikation af forskning til private og offentlige aktører, samarbejde med private og offentlige aktører, forskningsbaseret rådgivning, myndighedsbetjening, populærvidenskabelig formidling, mv.* |
|  |

Eksterne forskningsmidler

|  |
| --- |
| *Beskriv dine mål for at tiltrække ekstern finansiering, og forklar, hvordan du vil nå dertil.* |
|  |

Faglig ledelse

|  |
| --- |
| *Beskriv dine mål inden for forskningsledelse og anden form for ledelse, og forklar, hvordan du vil nå dertil, fx: akademiske ledelsesopgaver ift. forskning, kurser og uddannelse, ledelse af tværfaglige og tværinstitutionelle samarbejder, mv.* |
|  |

Organisatoriske bidrag

|  |
| --- |
| *Beskriv dine mål for at bidrage til organisationen og forklar, hvordan du vil nå dertil, fx: bidrag til trivsel, samarbejde og godt arbejdsmiljø, deltagelse i råd, nævn og udvalg, mv.* |
|  |